Pogovor:Ujede

message: Ne razumem, kaj je spet narobe: prosim, da mi natanko navedeš razloge za razveljavitev urejanja ujed, ki so bile doslej precej nepregledne, ker imajo izredno zapleteno in tudi ne vselej popolnoma jasno taksonomijo: moj namen je bil samo narediti to shemo preglednejšo glede na vse strani, ki govorijo o različnih taksonomskih skupinah in vrstah ujed. To shemo sem vmes še bistveno izboljšal z novimi primeri vrst in lat. imeni po skupinah, je pa nisem mogel shraniti, ker si mi medtem izbrisal dotedanje urejanje. Počakaj najprej, da uredim do konca, kakor sem prvotno že, potem pa mi izbriši vse, kar sem naredil z velikim trudom in skrbjo tekom noči in dneva...  Amanesciri2021 (pogovor) 21:55, 15. avgust 2022 (CEST)
replies: text: več stvari počneš narobe: latinskih imen družin se ne piše poševno in res je nesmiselno delati povezave iz sinonimov, ker bodo itak vodili na isti članek. Kar se taksonomije tiče, si vnesel nekaj naključnih rodov kraguljev, ta družina pa jih vsebuje več kot 50, kot je razvidno iz navedenega vira. Torej si taksonomijo kvečjemu zmedel, ne pojasnil. Ravno zaradi zapletenosti je mogoče bolje, da pustiš teme, ki jih ne poznaš. Bi šlo? — Yerpo Ha? 22:10, 15. avgust 2022 (CEST)
replies: text: ::Ne vem, po čem sklepaš, da so rodovi kraguljev, ki sem jih navedel, naključni? Ne verjamem, da so kakšni drugi splošno znani, bodisi poimensko, bodisi po številu (ki se ga lahko pač po potrebi dopiše še v seznam, da ne bo kakšne pomote, koliko je vseh), niti ne verjamem, da imajo ustvarjene wiki-strani... Samo to, da sem naredil nekaj povezav preveč, pač ne more biti razlog za brisanje vsega, kar sem dodal. Kdor bo kliknil na njih, bo pač videl, kam vodijo, se pa tudi na ta način lahko pokaže, katera variantna poimenovanja so tudi uveljavljena, sicer ne bi bile narejene povezave z njih. Amanesciri2021 (pogovor) 22:48, 15. avgust 2022 (CEST)
replies: text: ::Te teme sem se lotil, tako kot že marsikatere živalske taksonomske skupine (kopitarjev, goved itd.), ker sem jasno videl, da tudi stran ujed in specifično kraguljev nujno potrebuje popravke oz. dopolnitve. Ker tega ne naredi nihče drug, npr. ti, ki se očitno odlično spoznaš na zoologijo in ornitologijo, sem se lotil pač jaz in bom to naredil tako, kot znam, potem pa me popravljaj konkretno, ne pa z brisanjem vsega, kar sem naredil. To me frustrira in jemlje voljo do izboljševanja wikipedije.    Amanesciri2021 (pogovor) 00:39, 16. avgust 2022 (CEST)
replies: text: :::Če bi bila samo ena napaka, bi jo popravil (kot sem v nekaterih drugih primerih), tako pa... žal, po mojem mnenju ni bila izboljšava. Pretirano povezovanje napravi tekst ves modro-rdeč, da spominja na novoletno jelko in oteži branje. Iz istega razloga dogovori v slogovnem priročniku velevajo, da se temo poveže samo prvič, ko se beseda v članku pojavi, in da se izogibamo povezovanju datumov. Bralec ne rabi povezave, da prebere, kakšno je alternativno poimenovanje, za vse ostalo so tu preusmeritve. Ampak to ni bil glavni razlog za razveljavitev. Kot sem rekel, seznam rodov kraguljev je bil dokaj naključen - nenazadnje ni navajal nobenega kriterija za vključitev cca. desetine rodov. Poleg tega je dal vtis, da so to vsi rodovi, kar je očitna netočnost, za nameček si pri jastrebih Novega sveta navedel tisto eno vrsto po ključu, da o njej imamo članek, torej tudi mešanje taksonomskih ravni v istem seznamu. To bi lahko "popravil" kvečjemu tako, da bi navedel vse nižje taksonomske kategorije za vse redove, a s tako organizacijo vsebine se v tem primeru žal ne morem strinjati. Se pa strinjam, da je klasifikacija ujed težavna, ravno zato sem do zdaj ustvaril članka o jastrebih Novega sveta in tajniku ter popravil (posodobil) članke o številnih drugih skupinah ptic, kragulji so še v srednjeročnem načrtu. — Yerpo Ha? 07:19, 16. avgust 2022 (CEST)
thread_title:  razveljavitev urejanja